b'\n_START_ARTICLE_\nERepublik\n_START_SECTION_\nAp\xc5\xbevalga\n_START_PARAGRAPH_\n\xe2\x80\x9eeRepublik\xe2\x80\x9c sujungia bendravim\xc4\x85 ir strategij\xc4\x85 \xc4\xaf vien\xc4\x85 did\xc5\xbeiul\xc4\xaf internetin\xc4\xaf \xc5\xbeaidim\xc4\x85, kur \xc5\xbeaid\xc4\x97jai gali dalyvauti \xc4\xafvairiose veiklose. Naujojo pasaulio pilie\xc4\x8diai gali b\xc5\xabti darbuotojai, valdyti savo versl\xc4\x85, \xc4\xafkurti politines partijas, balsuoti rinkimuose, tapti partij\xc5\xb3 vadovais, tapti kongreso nariais arba net \xc5\xa1alies prezidentais, taip pat ra\xc5\xa1yti laikra\xc5\xa1t\xc4\xaf ir eiti kariauti su tikr\xc5\xb3 \xc5\xa1ali\xc5\xb3 virtualiomis versijomis. \xc5\xbdaidimas turi labai ma\xc5\xbeai grafinio apipavidalinimo ir pagrinde yra paremtas tekstu. Prie\xc5\xa1 pradedant \xc5\xbeaidim\xc4\x85 b\xc5\xabsimasis pilietis i\xc5\xa1sirenka kurioje \xc5\xa1alyje ir regione jis nori prad\xc4\x97ti (geriau prad\xc4\x97ti \xc5\xbeaidim\xc4\x85 savo realioje \xc5\xa1alyje). Visos Naujojo Pasaulio \xc5\xa1alys yra pavadintos kaip ir tikros \xc5\xa1alys, ir jos yra toje pa\xc4\x8dioje vietoje. Pasirink\xc4\x99s savo \xc5\xa1al\xc4\xaf ir region\xc4\x85 pilietis ie\xc5\xa1ko darbo kompanijoje savo \xc5\xa1alyje ir turi galimybe pasitreniruoti (pasikelti j\xc4\x97g\xc4\x85). Pasitreniruoti ir padirbti galima kiekvien\xc4\x85 dien\xc4\x85 po vien\xc4\x85 kart\xc4\x85, papras\xc4\x8diausiai paspaud\xc5\xbeiant du mygtukus. Norint b\xc5\xabti pilnaver\xc4\x8diu pilie\xc4\x8diu tai u\xc5\xbetruks tik 14 minu\xc4\x8di\xc5\xb3 per dien\xc4\x85.\n_START_SECTION_\n\xc5\xbdaidimas\n_START_PARAGRAPH_\nRol\xc4\x97 Naujajame Pasaulyje susideda i\xc5\xa1 \xc5\xbeemiau pamin\xc4\x97t\xc5\xb3 modeli\xc5\xb3 sujungimo tam, kad pasiektum\xc4\x97te tiksl\xc4\x85 ir taptum\xc4\x97te \xc5\xa1alies lyderiu vienoje arba daugiau sri\xc4\x8di\xc5\xb3. Pilie\xc4\x8diai gali naudotis savo laikra\xc5\xa1\xc4\x8diu reklamuojant save, savo kompanija, partija arba net \xc5\xa1al\xc4\xaf. \xc5\xa0alies kongresas nustato mokes\xc4\x8dius tam, kad vykdytu ekonomin\xc4\x99 politik\xc4\x85. Kad laim\xc4\x97ti karus, \xc5\xa1alies ekonomika turi b\xc5\xabti pastovi, o pilie\xc4\x8diai turi tur\xc4\x97ti motyvacijos. Viena prie\xc5\xa1taringai vertinama \xc5\xbeaidimo dalis yra politini\xc5\xb3 per\xc4\x97mim\xc5\xb3 naudojimas (angl. political takeover arba PTO). Politinis per\xc4\x97mimas atsitinka, kai daug galingos \xc5\xa1alies arba aljanso pilie\xc4\x8di\xc5\xb3 laikinai persikelia \xc4\xaf ma\xc5\xbeesn\xc4\x99 \xc5\xa1al\xc4\xaf prie\xc5\xa1 rinkimus, ten sukuria partij\xc4\x85 ir bando u\xc5\xbeimti did\xc5\xbei\xc4\x85j\xc4\x85 dal\xc4\xaf kongreso, kad gal\xc4\x97t\xc5\xb3 nu\xc5\xa1alinti prezident\xc4\x85 arba papras\xc4\x8diausiai laim\xc4\x97ti prezidento rinkimus. Jei svetim\xc5\xa1aliui pavyksta tapti prezidentu, did\xc5\xbeioji \xc5\xa1alis tiesiog lieka paskelbti kar\xc4\x85 ma\xc5\xbeajai \xc5\xa1aliai ir prezidentas atiduos visus tos \xc5\xa1alies regionus pasitraukdamas i\xc5\xa1 kovos arba prezidentas gali sugadinti tos \xc5\xa1alies ekonomik\xc4\x85. D\xc4\x97l \xc5\xa1ios nepopuliarios taktikos, administratoriai suk\xc5\xabr\xc4\x97 \xe2\x80\x9evirtualias pilietybes\xe2\x80\x9c, kurios pilie\xc4\x8diams leid\xc5\xbeia dalyvauti tik savo \xc5\xa1alies politikoje, nors susiklos\xc4\x8dius tam tikroms aplinkyb\xc4\x97ms politinis per\xc4\x97mimas vis dar gali b\xc5\xabti \xc4\xafvykdytas.\n_START_SECTION_\nKokyb\xc4\x97s lygis\n_START_PARAGRAPH_\nKokyb\xc4\x97 (angl. quality)\xc2\xa0\xe2\x80\x93 tai yra daug lemiantis aspektas \xc5\xa1iame \xc5\xbeaidime. \xc5\xbdemiausias kokyb\xc4\x97s lygis yra 1, did\xc5\xbeiausias\xc2\xa0\xe2\x80\x93 6. Kuo didesn\xc4\x97 daikto kokyb\xc4\x97, tuo geresnis tas daiktas yra.\n_START_SECTION_\n\xc4\xaemon\xc4\x97s kokyb\xc4\x97\n_START_PARAGRAPH_\n\xc4\xaemon\xc4\x97s kokyb\xc4\x97 parodo, kokios kokyb\xc4\x97s daiktai joje yra parduodami. Jei \xc4\xafmon\xc4\x97 1-ojo kokyb\xc4\x97s lygio, tai ji gamina 1-ojo kokyb\xc4\x97s lygio daiktus, jei 2-ojo kokyb\xc4\x97s lygio, tai 2-ojo kokyb\xc4\x97s lygio daiktus ir t. t.\n_START_SECTION_\nDaikt\xc5\xb3 kokyb\xc4\x97\n_START_PARAGRAPH_\nKuo didesn\xc4\x97 daikto kokyb\xc4\x97, tuo jis yra geresnis. Maisto, nam\xc5\xb3 ir ligonini\xc5\xb3 kokyb\xc4\x97s lygis lemia, kiek sveikatos jei pagydo. Ligonin\xc4\x97s daugiausiai gali pagydyti tiek sveikatos, keik gausime j\xc5\xb3 kokyb\xc4\x97s lygi padaugin\xc4\x99 i\xc5\xa1 10. O maistui ir namams yra taikoma speciali formul\xc4\x97, kuri\xc4\x85 galima rasti \xe2\x80\x9eeRepublik\xe2\x80\x9c pagalbos puslapiuose. Didesni \xc5\xbealiav\xc5\xb3 (gr\xc5\xabd\xc5\xb3 ir gele\xc5\xbeies) kokyb\xc4\x97s lygiai leid\xc5\xbeia i\xc5\xa1 j\xc5\xb3 pagaminti daugiau maisto, pastat\xc5\xb3 (ligonini\xc5\xb3, nam\xc5\xb3, gynybos sistem\xc5\xb3) ir ginkl\xc5\xb3.\n_START_SECTION_\nSveikata\n_START_PARAGRAPH_\nSveikata (angl. wellness)\xc2\xa0\xe2\x80\x93 tai \xc5\xbeaidimo komponentas, nurodantis \xe2\x80\x9eeRepublik\xe2\x80\x9c pilie\xc4\x8dio sveikatos lyg\xc4\xaf. Daugiausiai \xc4\xafmanoma tur\xc4\x97ti 100 sveikatos, o pasiekus 0 pilietis mir\xc5\xa1ta. Sveikata \xc5\xbeaidime lemia produktyvum\xc4\x85 dirbant bei \xc5\xbeal\xc4\x85 kariaujant. Kiekvienas \xc4\xafmon\xc4\x97s savininkas nori, kad jo darbuotojai b\xc5\xabt\xc5\xb3 produktyv\xc5\xabs ir jei jie tokie n\xc4\x97ra, tiesiog i\xc5\xa1meta juos i\xc5\xa1 darbo. O didel\xc4\x97 daroma \xc5\xbeala kariaujant padeda tavo kovojan\xc4\x8diojo pilie\xc4\x8dio pusei laim\xc4\x97ti. D\xc4\x97l \xc5\xa1i\xc5\xb3 prie\xc5\xbeas\xc4\x8di\xc5\xb3 daugelis \xc5\xbeaid\xc4\x97j\xc5\xb3 stengiasi i\xc5\xa1laikyti savo sveikat\xc4\x85, kad ji nenukrist\xc5\xb3 \xc5\xbeemiau 90. Po kiekvienos kovos sveikata suma\xc5\xbe\xc4\x97ja 10 ta\xc5\xa1k\xc5\xb3, ta\xc4\x8diau jai palaikyti yra skirtos ligonin\xc4\x97s. Taip pat sveikat\xc4\x85 palaiko maistas, dovanos ir namai.\n_START_SECTION_\nLigonin\xc4\x97\n_START_PARAGRAPH_\nLigonin\xc4\x97je (angl. hospital) kart\xc4\x85 per dien\xc4\x85 gali pasigydyti iki 50 sveikatos ta\xc5\xa1k\xc5\xb3 prarast\xc5\xb3 kovojant. \xc5\xa0iuo metu ligonines turi eLietuvos regionai Lithuania Highland, Sudovia ir Lithuania Minor. Pastar\xc5\xb3j\xc5\xb3 region\xc5\xb3 kokyb\xc4\x97s lygis yra 5-as, o Lithuania Highland turi 2-ojo kokyb\xc4\x97s lygio ligonin\xc4\x99.\n_START_SECTION_\nEkonominis modulis\n_START_PARAGRAPH_\nEkonomika yra paskirstyta \xc4\xaf 4 \xc5\xa1akas: 2 \xc5\xbealiavos (gr\xc5\xabdai, metalas) ir 2 gaminimo (maistas, ginklai). Kai pilie\xc4\x8diai prisirenka pakankamai aukso jie gali tapti kompanij\xc5\xb3 vadovais: samdytis kitus pilie\xc4\x8dius, nustatyti j\xc5\xb3 algas, pirkti \xc5\xbealiavas (jei reikia), pardavin\xc4\x97ti produktus u\xc5\xbe savo kain\xc4\x85, pirkti eksporto licencijas (taip gaunant teis\xc4\x99 pardavin\xc4\x97ti savo produktus kitose \xc5\xa1alyse).\n_START_SECTION_\nPolitikos modulis\n_START_PARAGRAPH_\nKiekvienas pilietis, pasiek\xc4\x99s tam tikr\xc4\x85 lygi gali prisijungti prie partijos. Kai jis prisijungia prie partijos, gali kandidatuoti \xc4\xaf partijos prezidento post\xc4\x85, jei sugeba \xc4\xafrodyti savo partijos nariams, kad bus geras vadovas. Partijos prezidentai gali nustatyti kam leis kandidatuoti \xc4\xaf kongres\xc4\x85 ar prezidento post\xc4\x85.\n_START_SECTION_\nRinkimai\n_START_PARAGRAPH_\nTiek \xc5\xa1alies prezidento, tiek partijos prezidento ar kongreso rinkimai vyksta kas m\xc4\x97nes\xc4\xaf. 5-\xc4\x85j\xc4\x85 kiekvieno m\xc4\x97nesio dien\xc4\x85 vyksta \xc5\xa1alies prezidento rinkimai, 15-\xc4\x85j\xc4\x85 partijos prezidento rinkimai, o 25-\xc4\x85j\xc4\x85 kongreso rinkimai. Kelios dienos prie\xc5\xa1 prezidento rinkimus 5 did\xc5\xbeiausios partijos pasirenka kandidat\xc4\x85 \xc4\xaf prezidentus, kuris kandidatas taps prezidentu. Kandidatavimas \xc4\xaf partijos prezidento post\xc4\x85 kainuoja 2 auksinius; bet kas gali kandidatuoti, tik reikia tur\xc4\x97ti pakankamai auk\xc5\xa1t\xc4\x85 lyg\xc4\xaf. Kongreso rinkimai yra truputi painesni nei kiti. Partijos prezidentas i\xc5\xa1renka dalyvius, kurie kandidatuos kiekviename regione. \xc5\xa0alyje yra 40 kongreso viet\xc5\xb3 (jei \xc5\xa1alis turi bent 4 regionus). Didesn\xc4\x97s \xc5\xa1alys kaip JAV turi daugiau nari\xc5\xb3, kiekvienas regionas gaus nors 1 kongreso nar\xc4\xaf, nesvarbu kiek tame regione gyvena \xc5\xbemoni\xc5\xb3. Jeigu kas nors surenka vienod\xc4\x85 kiek\xc4\xaf bals\xc5\xb3 ir dalinasi paskutin\xc4\x97 viet\xc4\x85, \xe2\x80\x9eeRepublik\xe2\x80\x9c automati\xc5\xa1kai i\xc5\xa1renka kandidat\xc4\x85 pagal jo turimus patirties ta\xc5\xa1kus.\n_START_SECTION_\nKaro modulis\n_START_PARAGRAPH_\nNorint paskelbti kar\xc4\x85 kitai valstybei prezidentas turi paskelbti balsavim\xc4\x85 kongresui. Jeigu balsavimas pavyksta, \xc5\xa1alys tarpusavyje kariauja. Prezidento paliepimu gali b\xc5\xabti u\xc5\xbepultas bet kuris kaimyninis regionas. Kare, tam tikros \xc5\xa1alys pilie\xc4\x8diai kovoja, daro \xc5\xbeal\xc4\x85 nor\xc4\x97dami nugriauti \xe2\x80\x9esien\xc4\x85\xe2\x80\x9c arba j\xc4\x85 padidinti priklausomai nuo to kurioje pus\xc4\x97je kariauja. Jeigu pakankamai \xc5\xbealos yra padaroma per 24h, regionas yra okupuojamas, bet jeigu puol\xc4\x97jams nepavyksta padaryti pakankamai \xc5\xbealos per 24h, region\xc4\x85 i\xc5\xa1laiko gyn\xc4\x97jai, kuriems dabar leid\xc5\xbeiama pulti. Karai yra svarb\xc5\xabs norint padidinti \xc5\xa1alies j\xc4\x97g\xc4\x85, nes jie stiprina \xc5\xa1ali\xc5\xb3 pilie\xc4\x8dius, keldami j\xc5\xb3 karin\xc4\xaf rang\xc4\x85, taip leid\xc5\xbeiant jiems padaryti daugiau \xc5\xbealos. \xc5\xa0alis kuri yra patyrusi kare ir turi daug stipri\xc5\xb3 pilie\xc4\x8di\xc5\xb3 gali tapti globaline gali\xc5\xabne.\n_START_SECTION_\nNaujien\xc5\xb3 modulis\n_START_PARAGRAPH_\nBet kuris pilietis gali susikurti nuosav\xc4\x85 laikra\xc5\xa1t\xc4\xaf, kuriame jis gali ra\xc5\xa1yti straipsnius. Kiti pilie\xc4\x8diai gali skaityti tuos straipsnius, u\xc5\xbe juos balsuoti, juos komentuoti ir netgi u\xc5\xbesiprenumeruoti kit\xc5\xb3 pilie\xc4\x8di\xc5\xb3 laikra\xc5\xa1\xc4\x8dius.\n_START_SECTION_\nKitos funkcijos\n_START_PARAGRAPH_\nFunkcijos priskiriama tokia kaip Twitter \xc5\xa1aukykla. Pagal nutyl\xc4\x97jim\xc4\x85 pilie\xc4\x8diai turi 3 prane\xc5\xa1im\xc5\xb3 per dien\xc4\x85 limit\xc4\x85. Sumok\xc4\x97j\xc4\x99 u\xc5\xbe papildomas funkcijas, pilie\xc4\x8diai padidina prane\xc5\xa1im\xc5\xb3 limit\xc4\x85 iki 10 per dien\xc4\x85, gauna neribotos talpos pa\xc5\xa1to d\xc4\x97\xc5\xbeut\xc4\x99 ir 50 inventoriaus viet\xc5\xb3. Aukso taip pat galima nusipirkti tik ribot\xc4\x85 kiek\xc4\xaf per savait\xc4\x99. Ta\xc4\x8diau yra i\xc5\xa1imtis\xc2\xa0\xe2\x80\x93 perkant auks\xc4\x85 tiesioginio pavedimo b\xc5\xabdu, papildomo aukso galima gauti SMS atsiskaitymo b\xc5\xabdu.\n_START_SECTION_\neRepublik bendruomen\xc4\x97\n_START_PARAGRAPH_\nU\xc5\xbe \xc5\xbeaidimo rib\xc5\xb3, nariai gali \xc4\xafkurti papildom\xc4\x85 forum\xc4\x85, kuris pagrinde naudojamas diskusijoms d\xc4\x97l svarbi\xc5\xb3 sprendim\xc5\xb3 \xc5\xbeaidimo kongrese ir kur ministerijos, departamentai ir pilie\xc4\x8diai gali diskutuoti apie dabartinius \xc4\xafvykius. Pavyzd\xc5\xbeiui, Lietuvos forumas arba Kanados forumas. Papildomi forumai yra svarbi dalis valdant \xc5\xa1alis ir \xc5\xbeaidimas b\xc5\xabtu \xc5\xbeymiai sunkesnis be j\xc5\xb3. Labai da\xc5\xbenai pilie\xc4\x8diai sukuria savo \xc5\xa1alies IRC kanal\xc4\x85. Taip jie gali susisiekti ir priimti sprendimus grei\xc4\x8diau karo metu ir susipa\xc5\xbeinti vienas su kitu. Neseniai buvo i\xc5\xa1leistas \xe2\x80\x9eeRepublik\xe2\x80\x9c API, kuris leido kurtis puslapiams su \xc4\xafrankiais, statistikomis ir kita naudinga informacija \xc5\xbeaid\xc4\x97jams. Taip pat \xc5\xa1is \xc5\xbeaidimas i\xc5\xa1siple\xc4\x8dia u\xc5\xbe nar\xc5\xa1ykl\xc4\x97s rib\xc5\xb3, \xc5\xbeaid\xc4\x97jai kartais rengia susitikimus (angl. meets).'